ผ่าตัดคลอดมาได้4อาทิตย์แล้ว สามารถมีเพศสัมพันธ์กับแฟนได้ไหม โดยการใส่ถุงยาง และสามารถกินยาคุมกำเนิดได้เลยหรือเปล่า ไม่ได้ให้นมบุตร (นัดตรวจหลังคลอด 27 ก.ค.64)
สวัสดีค่ะ หลังการผ่าตัดคลอดนั้น จะมีแผลผ่าคลอดที่บริเวณหน้าท้อง ซึ่งแผลที่หน้าท้องนั้นกว่าจะสมานกันดี อาจใช้เวลาประมาณ 2-4 สัปดาห์ซึ่งในระหว่างที่แผลยังไม่สมานกันดี ควรพักการทำงานหนักๆ การกระทบกระแทก หรือการมีเพศสัมพันธ์ไปก่อน แต่ถ้าเลยช่วงเวลานี้ไปแล้ว แผลติดกันดีแล้ว ก็น่าจะมีเพศสัมพันธ์ได้ตามปกติและถึงแม้หลังคลอดภายใน 1-2 เดือนแรก มักจะยังไม่มีการตกไข่ ควรจะต้องคุมกำเนิดด้วยวิธีที่มีประสิทธิภาพสูงเช่นใส่ถุงยางอนามัย หรือเริ่มการกินยาคุมแบบแผงรายเดือนฮอร์โมนเดี่ยว ฉีดยาคุม ฝังยาคุมร่วมไปด้วย ดังนั้นอาจใช้เป็นถุงยางอนามัยหรือยาคุมแบบฮอร์โมนเดี่ยว หรือไปฉีดหรือฝังยาคุมตอนตรวยหลังคลอดก็ได้เช่นกัน